S unekcum n tira, tasekla taqbaylit ur teqqim ara kan di timawit, tezger asurif tuɣal tettwaseskel. Syen ɣer-s yebda-d daɣen usnulfu deg-s. D Belɛid At Ɛli i d amaru amenzu i dyesnulfan iḍrisen n tsekla s tira. D azɣan aseklan i tt-igezzmen di ṛṛay, belli d netta i d ababat n tsekla tatrart. Yis-s i d-lulent tewsatin n tsekla timaynutin, am wungal s uḍris-ines « Lwali n udrar », tullist s uḍris-ines « Jeddi » d umezgun s uḍris i yura « Afenǧal n lqahwa », iḍrisen-a n tsekla tatrart ttwarun deg yiseggasen n 40. Almi d iseggasen n 80 i d-ḍefren yeḍrisen niḍen yuran. Iḍrisen-a atraren n Racid Allic, Saɛid Saɛdi Kamal Buɛmara,... Tasekla taqbaylit tebda tettnerni, ugten yeḍrisen deg yal tawsit, ungal, tullist, amezgun, tamedyazt yettwacnan, .....